ରେଶମା
ରେଶମା (ଉର୍ଦ୍ଦୁ: ریشماں; ଖ୍ରୀ.ଅ. ୧୯୪୭ - ୩ ନଭେମ୍ବର ୨୦୧୩) ଜଣେ ପାକିସ୍ତାନୀ ଲୋକଗୀତ ଗାୟିକା ଥିଲେ । ସଙ୍ଗୀତରେ ତାଙ୍କର ଅବଦାନ ନିମନ୍ତେ ବିଭିନ୍ନ ସମ୍ମାନ ମଧ୍ୟରେ ସେ ପାକିସ୍ତାନରେ ତୃତୀୟ ସର୍ବୋଚ୍ଚ ସମ୍ମାନ ଏବଂ ବେସାମରିକ ପୁରସ୍କାର ସୀତାରା-ଏ-ଇମତିଆଜରେ (ଷ୍ଟାର୍ ଅଫ୍ ଡିଷ୍ଟିଙ୍କସନ) ପୁରସ୍କୃତ ପାଇଥିଲେ । ସେ ତାଙ୍କର ଲୋକ ସଂଗୀତ ଏବଂ ତାଙ୍କର ଶକ୍ତିଶାଳୀ କଣ୍ଠସ୍ୱର ନିମନ୍ତେ ସ୍ମରଣୀୟ ।

ସେ ୧୯୪୭ରେ ଏକ ଯାଯାବର ବଞ୍ଜାରା ପରିବାରରେ ଭାରତର ରାଜସ୍ଥାନରେ ଜନ୍ମଗ୍ରହଣ କରିଥିଲେ ଓ ତାଙ୍କ ପରିବାର ଭାରତ ବିଭାଜନ ପରେ କରାଚିକୁ ଚାଲିଯାଇଥିଲେ । ବାର ବର୍ଷ ବୟସରେ ସିନ୍ଧ ପ୍ରଦେଶର ସେହୱାନସ୍ଥିତ ଲାଲ ଶାହବାଜ କଲନ୍ଦର ଆସ୍ଥାନରେ ଗୀତ ଗାଇବା ବେଳେ  ଜଣେ ସ୍ଥାନୀୟ ସଙ୍ଗୀତ ନିର୍ମାତା ତାଙ୍କ ବାବଦରେ ଜାଣିବାକୁ ପାଇଥିଲେ । ରେଶମା ତାହା ପରଠାରୁ ପାକିସ୍ତାନ ରେଡ଼ିଓ ଭଳି ଲେବଲ ପାଇଁ ବିଭିନ୍ନ ଲୋକଗୀତ ରେକର୍ଡ କରିଥିଲେ । ଏହି କମ୍ପାନୀର "ଲାଲ ମେରି" ତାଙ୍କର ପ୍ରଥମ ପ୍ରକଳ୍ପ ଓ ତାହା ସଙ୍ଗେସଙ୍ଗେ ହିଟ ହୋଇଥିଲା । ପରେ ୧୯୬୦ ଦଶକରେ ଅନେକ ଟେଲିଭିଜନରେ ସେ ସଙ୍ଗୀତ ପ୍ରଦର୍ଶନ କରି ଖ୍ୟାତି ଅର୍ଜନ କରିଥିଲେ ।

ରେଶମା ଉଭୟ ପାକିସ୍ତାନୀ ଏବଂ ଭାରତୀୟ ଚଳଚ୍ଚିତ୍ର ଶିଳ୍ପ ପାଇଁ ଗୀତ ରେକର୍ଡ କରିଥିଲେ । ତାଙ୍କର କେତେକ ସ୍ମରଣୀୟ ଗୀତ ମଧ୍ୟରେ "ଲାଲ ମେରି", "ହେ ଓ ରବା ନେହିଁଓ ଲଗଦା ଦିଲ ମେରା", "ଆଖିଆଁ ନୁ ରେହେନ ଦେ" ଏବଂ "ଲମ୍ବି ଜୁଦାଇ" ଅନ୍ୟତମ । ଅନେକ ବର୍ଷ ଧରି ଗଳା କର୍କଟ ରୋଗରେ ପୀଡ଼ିତ ହୋଇ ପରେ ପାକିସ୍ତାନର ଲାହୋରରେ ୨୦୧୩ ନଭେମ୍ବର ୩ ତାରିଖରେ ତାଙ୍କର ମୃତ୍ୟୁ ହୋଇଥିଲା ।

ଆଧାର 

୧୯୪୭ ଜନ୍ମ
୨୦୧୩ ମୃତ୍ୟୁ
ଗଳା କର୍କଟରେ ମୃତ୍ୟୁ
ଚୁରୁ ଜିଲ୍ଲାର ଲୋକ
ପାକିସ୍ତାନୀ ଲୋକଗାୟକ
ପଞ୍ଜାବୀ-ଭାଷୀ ଗାୟକ-ଗାୟିକା
ପଞ୍ଜାବୀ ଗାୟକ
ପାକିସ୍ତାନରେ କର୍କଟ ରୋଗରେ ମୃତ୍ୟୁ
ସୁଫି ସଂଗୀତ ପରିବେଶକ-ପରିବେଶିକା
ରାଜସ୍ଥାନୀ ବଂଶୋଦ୍ଭବ ପାକିସ୍ତାନୀ ଲୋକ
ପ୍ରାଇଡ ଅଫ ପର୍ଫମାନ୍ସ ପ୍ରାପ୍ତକର୍ତ୍ତା
ସୀତାରା-ଇ-ଇମତିଆଜ୍ ପ୍ରାପ୍ତକର୍ତ୍ତା
ବିଂଶ ଶତାବ୍ଦୀର ପାକିସ୍ତାନୀ ଗାୟିକ